King Arthur: Legend of the Sword

***King Arthur: Legend of the Sword*** (títol orichinal en anglés, en aragonés ***Rei Arturo: a leyenda d'a espada***, estrenada en Aragón con o títol en castellano de ***Rey Arturo: la leyenda de Excalibur***, en aragonés ***Rei Arturo: a leyenda d'Excalibur***) ye una cinta de cine de fantasía epica d'aventuras d'acción coproducida por o cine estausunidense, lo cine britanico, lo cine australiano y lo cine indio estrenada l'anyo 2017, dirichida por Guy Ritchie seguntes un guión adaptau por Joby Harold, Guy Ritchie y Lionel Wigram (basau en una historia de David Dobkin y Joby Harold), con una banda sonora orichinal de Daniel Pemberton, una dirección de fotografía de John Mathieson y una producción cinematografica d'Akiva Goldsman, Joby Harold, Tory Tunnell, Steve Clark-Hall, Guy Ritchie y Lionel Wigram ta las productoras *[[Warner Bros. Pictures]]*, *[[Village Roadshow Pictures]]*, *[[Weed Road Pictures]]*, *[[Safehouse Pictures]]*, *[[Ritchie/Wigram Productions]]* y *[[RatPac-Dune Entertainment]]*. Forman l'elenco d'a cinta, en os suyos papels principals, os actors Charlie Hunnam, Àstrid Bergès-Frisbey, Djimon Hounsou, Aidan Gillen, Mikael Persbrandt, Jude Law, Eric Bana, Annabelle Wallis, Peter Ferdinando, Kingsley Ben-Adir, Neil Maskell, Geoff Bell, Freddie Fox, Lorraine Bruce, Eline Powell, Hermione Corfield, Millie Brady, Poppy Delevingne, Tom Wu, Craig McGinlay, Dick Ochampaugh, Michael McElhatton, Katie McGrath, David Beckham y Bleu Landau.

*[[Mordred]]* asitia Camelot con o suyo exercito, pero *[[Uther Pendragon]]* consigue infiltrar-se en as suyas filas y matar-lo con una espada forgada por *[[Merlín]]*, salvando asinas Camelot. Tanimientres, *[[Vortigern]]*, lo chirmano d'o rei, prepara un golpe d'estau y sacrifica a su muller a os dimonios ta convertir-se en uno. Mata a *[[Igraine]]*, la esposa d'o rei, y redota y mata a iste. Tanimientres, *[[Rei Arturo|Arturo]]*, lo fillo d'o rei, consigue fuyor y s'amaga en a ciudat de Londinium, a on vive convertiu en o líder d'una colla de delincuents y aculliu por unas prostitutas. Anyos dimpués, *Vortigern* ye construyindo un castiello y de rapiconte troban una espasa clavada en una piedra que no se deixa desclavar. *Vortigern* ordena que toz os hombres d'a ciudat preben de declavar-la y cuan li toca a *Arturo*, iste s'esborniga abrumau por o poder d'a espasa. Alavez, *Vortigern* l'engarchola y li revela lo suyo orichen y li diz que l'executará. Tanimientres, una maga dentra en a garchola y consigue liberar-lo, levando-lo con *Bedivere*, un antigo cheneral d*'Uther Pendragon*. *Bedivere* y *Arturo* marchan enta las *Tierras Foscas*, a on iste zaguero tiee una visión que li revela definitivament qui yera su mai y que *Vortigern* la heba matau, y que qui heba clavau a espada en a piedra yera su pai, qui ehba sacrificau la suya vida ta salvar-lo a él. Alavez decide acceptar liderar a luita contra *Vortigern* ta recuperar o trono de su pai.

A cinta s'ambienta en bel momento indeterminau d'a Edat Meya en l'actual Reino Uniu y las suyas escenas se filmoron en Conwy y en localizacions en Gwynedd en Galas, en o canyón de Fjaðrárgljúfur en Kirkjubæjarklaustur en Islandia, en localizacions en Escocia y en Watford en Hertfordshire en Anglaterra.

Se tracta d'una cinta que ha recibiu bels premios y nominacions, encara que garra d'istas nominacions no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2017.
* Cintas de 2017.

## Referencias

## Vinclos externos

*  Pachina web oficial de ''King Arthur: Legend of the Sword''.